CELEX: 42021D1461
Language: bg
Date: 2021-09-08 00:00:00
Title: Решение (ЕС) 2021/1461 на Представителите на правителствата на държавите членки от 8 септември 2021 година за назначаване на двама генерални адвокати в Съда

10.9.2021   
               
               
                  BG
               
               
                  Официален вестник на Европейския съюз
               
               
                  L 319/4
               
            
         РЕШЕНИЕ (ЕС) 2021/1461 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
         от 8 септември 2021 година
         за назначаване на двама генерални адвокати в Съда
         ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ – ЧЛЕНКИ НА ЕВРОПЕЙСКИЯ СЪЮЗ,
         като взеха предвид Договора за Европейския съюз, и по-специално член 19 от него,
         като взеха предвид Договора за функционирането на Европейския съюз, и по-специално членове 253 и 255 от него,
         като имат предвид, че:
         
                     (1)
                  
                  
                     Съгласно членове 5 и 7 от Протокол № 3 относно статута на Съда на Европейския съюз и след оставката, считано от 6 октомври 2021 г., на г-н Gerard HOGAN, в Съда следва да бъде назначен един генерален адвокат за остатъка от мандата на г-н Gerard HOGAN, а именно до 6 октомври 2024 г.
                  
               
                     (2)
                  
                  
                     За този пост беше предложена кандидатурата на г-н Anthony COLLINS.
                  
               
                     (3)
                  
                  
                     Освен това мандатът на четиринадесет съдии и шестима генерални адвокати в Съда изтича на 6 октомври 2021 г. Следва да се пристъпи към назначения за заемането на тези постове за периода, който започва на 7 октомври 2021 г. и изтича на 6 октомври 2027 г.
                  
               
                     (4)
                  
                  
                     Кандидатурата на г-жа Laila MEDINA беше предложена за поста генерален адвокат в Съда.
                  
               
                     (5)
                  
                  
                     Комитетът, създаден с член 255 от Договора за функционирането на Европейския съюз, даде положително становище относно годността на посочените кандидати да упражняват функцията генерален адвокат на Съда,
                  
               ПРИЕХА НАСТОЯЩОТО РЕШЕНИЕ:
         
            Член 1
            Г-н Anthony COLLINS се назначава за генерален адвокат в Съда за периода от 7 октомври 2021 г. до 6 октомври 2024 г.
         
         
            Член 2
            Г-жа Laila MEDINA се назначава за генерален адвокат в Съда за периода от 7 октомври 2021 г. до 6 октомври 2027 г.
         
         
            Член 3
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 8 септември 2021 година.
            
               
                  Председател
               
               I. JARC